b'\n_START_ARTICLE_\nPodravski Hrvati (Ma\xc4\x91arska)\n_START_PARAGRAPH_\nPodravski Hrvati (ma\xc4\x91. Dr\xc3\xa1va menti horv\xc3\xa1tok) su jedna od skupina Hrvata u Ma\xc4\x91arskoj.\n_START_SECTION_\nPovijest\n_START_PARAGRAPH_\nPostoje teze da je ova skupina Hrvata, kao i jo\xc5\xa1 neke hrvatske zajednice u ma\xc4\x91arskoj Podravini, Zadravini, Me\xc4\x91imurju, izvorna zajednica na tom prostoru ._NEWLINE_Kod ovih je Hrvata nacionalna svijest bila najja\xc4\x8da, uz ma\xc4\x91arske Hrvate u Pomurju i Gradi\xc5\xa1\xc4\x87u: sebe nikad nisu nazivali nekim subetni\xc4\x8dkim nazivom nego izri\xc4\x8dito "Orvatima, Horvatima"\n_START_SECTION_\nZemljopisna rasprostranjenost\n_START_PARAGRAPH_\nKao \xc5\xa1to i sam naziv govori, \xc5\xbeive uz rijeku Dravu, u Podravini i Zadravini, s druge strane granice izme\xc4\x91u Republike Hrvatske i Ma\xc4\x91arske, u jugozapadnoj Ma\xc4\x91arskoj._NEWLINE_Hrvati koji su zapadnije od njih su pomurski Hrvati, a njihova se zajednica nastavlja na njih._NEWLINE_\xc5\xbdive u selima Bre\xc5\xbenici, Bobovcu, Barasu, Izvaru, Lukovi\xc5\xa1\xc4\x8du, Novom Selu, Brloba\xc5\xa1u, Kri\xc5\xbeevcima, Martincima, Potonji, Starinu, Drvljancima/Dravljancima .\n_START_SECTION_\nNarje\xc4\x8dja\n_START_PARAGRAPH_\nNjihovim narje\xc4\x8djima su se u svojim radovima bavili hrvatska akademistica Sanja Vuli\xc4\x87, Ivan Brabec, Ernest Bari\xc4\x87, Antun \xc5\xa0ojat, Mijo Lon\xc4\x8dari\xc4\x87. Narodnu ba\xc5\xa1tinu podravskih Hrvata je zapisivao \xc4\x90uro Frankovi\xc4\x87 (Krikus-krakus)._NEWLINE_Govori podravskih Hrvata pripadaju dvama hrvatskim narje\xc4\x8djima: kajkavskom i \xc5\xa1tokavskom narje\xc4\x8dju.\n_START_SECTION_\nKajkavsko narje\xc4\x8dje hrvatskog jezika\n_START_PARAGRAPH_\nJedan dio podravskih Hrvata govori kajkavskim narje\xc4\x8djem hrvatskog jezika i to kri\xc5\xbeeva\xc4\x8dko-podravskim dijalektom te u tom svojstvu predstavljaju kontinuitet Hrvata s druge strane granice._NEWLINE_Ova se dijeli na dvije podskupine._NEWLINE_Naselja u kojima \xc5\xbeive pripadnici prve podskupine kajkavskih podravskih Hrvati se nalaze u selima sjeverno od Pitoma\xc4\x8de u R. Hrvatskoj:_NEWLINE_Ara\xc4\x8d, Belovar/Belvar, Bre\xc5\xbenica, Bobovec, Dvori\xc5\xa1\xc4\x8de, Aromec, Izvar, Taranj i Rasinja. Ova sela su gotove ve\xc4\x87 posve ma\xc4\x91arizirana. Danas samo pojedini starci iz tih sela znaju i govore hrvatski ._NEWLINE_Naselja u kojima \xc5\xbeive pripadnici prve podskupine kajkavskih podravskih Hrvati se nalaze u selima sjeverno od Virovitice i Slatine u R. Hrvatskoj i isto\xc4\x8dno od Bar\xc4\x8de u Ma\xc4\x91arskoj:_NEWLINE_Bojevo, Kri\xc5\xbeevci, Lukovi\xc5\xa1\xc4\x8de i Novo Selo (ma\xc4\x91. T\xc3\xb3t\xc3\xbajfalu)._NEWLINE_Lukovi\xc5\xa1ki Hrvati govore narje\xc4\x8djem u kojem se osje\xc4\x87a utjecaj obli\xc5\xbenjih podravskih \xc5\xa1tokavaca, a selo Brloba\xc5\xa1 karakterizira vrlo ispro\xc5\xbeeti, zapravo mje\xc5\xa1oviti kajkavsko-\xc5\xa1tokavski govor s kajkavskom osnovicom.\n_START_SECTION_\n\xc5\xa0tokavsko narje\xc4\x8dje hrvatskog jezika\n_START_PARAGRAPH_\n\xc5\xa0tokavskom narje\xc4\x8dju hrvatskog jezika pripadaju ostala sela: Dravljanci, Martince, Potonja i Starin. Pripadaju slavonskom dijalektu ._NEWLINE_Veliku zaslugu za to \xc5\xa1to je ova skupina Hrvata ostala dugo vremena neasimilirana je u tome \xc5\xa1to su tamo\xc5\xa1nji Ma\xc4\x91ari pre\xc5\xa1li na kalvinstvo, dok su Hrvati ostali rimokatolicima, a uz to je jo\xc5\xa1 dio njih bio i pod nadle\xc5\xbeno\xc5\xa1\xc4\x87u Zagreba\xc4\x8dke biskupije ._NEWLINE_Raspadom Austro-Ugarske granica je pro\xc5\xa1la kroz podru\xc4\x8dje gdje \xc5\xbeive podravski Hrvati. Oni koji su ostali u Ma\xc4\x91arskoj je zahvatio sna\xc5\xbeni val ma\xc4\x91arizacije, a nakon Drugog svjetskog rata je komunikacija bila vrlo ote\xc5\xbeana, \xc5\xa1to je dodatno pridonijelo znatnom smanjenju hrvatske zajednice. Za razliku od kajkavskih podravskih Hrvata, \xc5\xa1tokavski Hrvati su se ne\xc5\xa1to bolje oduprli asimilaciji, posebice u Martincima. Iz tog sela dolaze poznatija imena hrvatskog pjesni\xc5\xa1tva u Ma\xc4\x91arskoj: Josip Guja\xc5\xa1 D\xc5\xbeuretin i \xc4\x90uso \xc5\xa0imara Pu\xc5\xbearov, a od znanstvenika jezikoslovac Ernest Bari\xc4\x87, koji se u svom znanstvenom radu bavio \xc5\xa1tokavskim govorima svoje mati\xc4\x8dne zajednice .\n_START_SECTION_\nAsimilacija\n_START_PARAGRAPH_\nSva naselja nije ma\xc4\x91arizacija pogodila na isti na\xc4\x8din. Primjerice, Baj\xc4\x8da je skoro u potpunosti poma\xc4\x91arena, dok su visoku hrvatsku svijest zadr\xc5\xbeali Serdahel i Kerestur.'